stanford-oval/wikipedia huggingface dataset:
Sly 3: Konnien kunnia
Tarina > Varkaan kunnia

Nämä muistot johdattavat Slyn samaan paikkaan kuolemaan, kunnes Carmelita pelastaa tilanteen Palkkasotureidensa avulla. Sly onnistuu pääsemään Cooperin holviin, mutta kun hän pääsee rikkauksien takana olevaan huoneeseen, hän kohtaa taistelussa Tohtori M:n, joka oli Slyn isän ja McSweeneyn entinen rikoskumppani ja halusi nyt holvin aarteet itselleen, koska uskoi älyllisesti ylempiarvoisena ansaitsevansa ne. Taistelun päätteeksi Tohtori M yrittää tappaa huoneeseen saapuneen Carmelitan, mutta Sly loikkaa ammuksen eteen. Slyn ollessa tajuttomana Carmelita voittaa Tohtori M:n. Kun Carmelita tulee Slyn luokse, Sly vaikuttaa menettäneen muistinsa. Carmelita huomaa tilaisuutensa tulleen, ja hän uskottelee Slylle tämän olevan Carmelitan poliisipari. He pakenevat holvista, kun Tohtori M, joka ei halua luopua aarteista, jää sortuvan holvin sisään. Slyn liittolaiset yrittävät epätoivoisesti etsiä häntä, löytäen vain Slyn kepin sekä pelastuneen osan aarteista.
Pelin päätteeksi nähdään vielä kertomus siitä, mitä Dimitri, Pandakunkku, Guru ja Murray päättivät tehdä jengin hajottua. Lisäksi Bentley ja Penelope rakentavat jengille uuden holvin, ja alkavat rakentaa aikakonetta. Lopputekstien jälkeen nähdään vielä lyhyt pätkä, jossa Bentley havaitsee radiokiikareillaan Slyn ja Carmelitan parvekkeella. Äkkinäisesti Sly, joka ei oikeasti ollutkaan menettänyt muistiaan, kääntää päätään ja iskee silmäänsä Bentleylle.
Ääninäyttelijät > Englanninkielinen versio

| 0 | 1 | 2 |
| --- | --- | --- |
|  Kevin Miller  | … |  Sly Cooper   |
|  Matt Olsen  | … |  Bentley   |
|  Chris Murphy  | … |  Murray   |
|  Ruth Livier  | … |  Carmelita Fox   |
|  Annette Toutonghi  | … |  Penelope   |
|  David Scully  | … |  Dimitri Lousteau, Don Octavio, LeFwee   |
|  Kevin Blackton  | … |  Pandakunkku, Kovanaama   |
|  Rick May  | … |  Tohtori M   |
|  Terry Rose  | … |  Guru   |
|  Loren Hoskins  | … |  Musta Paroni   |
|  Leo Chin  | … |  Kenraali Tsao   |
|  Michael Devlin  | … |  Mustatäplä-Pete   |
|  Max Pham  | … |  Jing Kunkku   |
Ääninäyttelijät > Suomenkielinen versio

| 0 | 1 | 2 |
| --- | --- | --- |
|  Jari Salo  | … |  Sly Cooper, sivuäänet   |
|  Joonas Suominen  | … |  Bentley   |
|  Bruno Lähteenmäki  | … |  Murray, Musta Paroni, Kenraali Tsao, sivuäänet   |
|  Ossi Valo  | … |  Pandakunkku, Tohtori M, Kovanaama, sivuäänet   |
|  Arto Nieminen  | … |  Don Octavio, Mustatäplä-Pete, LeFwee, sivuäänet   |
|  Pauli Virta  | … |  Dimitri Lousteau, sivuäänet   |
|  Elise Langenoja  | … |  Carmelita Fox, Penelope, Jing Kunkku   |
Sly 2:n ja Sly 3:n dubbaukset tuotti Oy PVP Voice Ab (Pauli Virta Productions).
Aiheesta muualla

Sly 3: Honor Among Thieves MobyGamesissa (englanniksi)
Sucker Punch Productions
Niko Saarinen

| Niko Saarinen> Henkilötiedot |
| --- | --- |
Syntynyt: 5. lokakuuta 1986 (ikä 38) Uusikaupunki
Kansalaisuus:  Suomi
Ammatti:  televisiopersoona, chat-juontaja
Muut tiedot
Lempinimet:  BB-Niko
Niko Juhani Saarinen (s. 5. lokakuuta 1986 Uusikaupunki) on suomalainen televisiopersoona. Hän tuli tunnetuksi osallistuessaan Suomen Big Brotheriin vuonna 2008. Saarinen vietti talossa 47 päivää, minkä jälkeen hänet poistettiin väkivaltaisen käytöksen vuoksi. Big Brotherin jälkeen Saarinen on juontanut chat-ohjelmia ja esiintynyt lukuisissa tositelevisio-ohjelmissa. Vuonna 2009 hänen kodissaan oli kolmen viikon ajan kamerat, jotka kuvasivat häntä ympäri vuorokauden, ja hänen elämäänsä sai seurata Hymy-lehden verkkosivuilta. Saarinen juontaa NRJ Aamua Radio NRJ:llä yhdessä Julianna Jokelan kanssa.
Saarinen on avoimesti homoseksuaali. Hän oli mukana Mr. Gay Finland -finaalissa vuonna 2012.
Toukokuussa 2016 Saarinen aloitti YouTube-kanavansa. Helmikuussa 2018 kanavalla oli yli 59 tuhatta tilaajaa ja näyttökertoja yli 5 miljoonaa. Kesäkuusta 2019 lähtien Saarisen on pitänyt Metropoli.netin julkaisemaa Nikotellen-podcastia.
Huhtikuussa 2024 NRJ Aamu palkittiin vuoden radio-ohjemaksi, sekä Saarinen valittiin vuoden radiojuontajaksi RadioGaalassa.
Televisioesiintymiset

Saarinen palasi Big Brother -taloon vuonna 2010, mutta vietti siellä sala-asukkaana vain neljä vuorokautta. Kesällä 2012 Saarinen sai oman Nikon Grilli -chat-ohjelman, jota esitettiin MTV3:n iltapäivissä. Syksyllä 2013 hän osallistui jo kolmannen kerran Big Brotheriin liittyessään mukaan Julkkis Big Brotheriin kauden puolessa välissä. Vuonna 2013 Saarinen oli mukana myös Kukkaron herraksi- ja Viidakon tähtöset -sarjoissa sekä Liv-kanavan ohjelmassa Kaksi julkkista ja yhdet häät. Viidakon tähtösten myötä Saarinen sai paljon mediahuomiota ja hänen kommenttinsa sotaveteraaneista nousivat otsikoihin ja kommenteista vaadittiin julkista anteeksipyyntöä. Saarinen on ollut näkyvästi mukana myös INEZ-kanavan lähetyksissä.
Vuonna 2020 Saarinen osallistui Nelosen Farmi Suomi -ohjelman ensimmäiselle kaudelle. Viimeisin esiintyminen on ollut vuonna 2021 esitetyn Selviytyjät Suomi -ohjelman viidennellä kaudella eli Selviytyjät Pohjolassa, joka kuvattiin kesällä 2020 koronarajoitusten takia Haaparannan saaristossa.
Kesäkuussa 2021 uutisoitiin, että Onnenpyörä ohjelma alkaa uudelleen syksyllä 2021. Niko Saarinen tulee juontamaan ohjelman julkkisversiota yhdessä Cristal Snowin kanssa.
Lokakuussa 2023 Niko Saarinen paljastui Masked Singer Suomi -ohjelman "mysteeriesiintyjäksi". Nikon hahmona oli pinkkiin pukeutunut valkoinen Chihuahua Nöpö.
Televisioesiintymiset > Televisiosarjat

| Vuosi | Televisiosarja |
| --- | --- |
2008: Big Brother Suomi (4. kausi)
2010: Big Brother Suomi (6. kausi)
2012: Nikon Grilli
2013: Viidakon tähtöset
2013: Aurinkorannan tähtöset
2013: Kaksi julkkista ja yhdet häät
2013: Julkkis Big Brother
2015: Starat lastenvahteina
2015: 1001 Rikua
2015: Kingi
2015: Tuulitunneli
2016: Maisan ja Nikon luksusmatkat
2016: Lakon ja Herban boksi, vieras jaksossa 7
2020: Farmi Suomi
2021: Selviytyjät Pohjola
2022: Sometähtien sinkkuelämää
2022: Selviytyjät Suomi
Aiheesta muualla

Nikojuhanisaarinen-blogi
Niko Saarinen Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Yle
Maanjäristykset Turkissa 6. helmikuuta 2023

| Turkin maanjäristykset 6>  helmikuuta 2023 |
| --- | --- |

Päivämäärä:  6. helmikuuta 2023
Magnitudi:  7,8 ja 7,5 (Mw)
Intensiteetti:  IX
Syvyys:  17,9 km ja 10,0 km
Maat, joihin vaikutukset ulottuivat:   Turkki  Syyria
Henkilövahingot:  yli 51 800 kuollutta (1.3./24.2.2023), yli 120 000 loukkaantunutta (16.2.2023)
Maanjäristykset Turkissa 6. helmikuuta 2023 olivat sarja maanjäristyksiä, jotka vaikuttivat varsinkin Etelä-Turkissa ja Pohjois-Syyriassa maanantaista 6. helmikuuta 2023 alkaen. Ensimmäinen kahdesta pääjäristyksestä Turkissa tapahtui kello 4.17 paikallista aikaa ja oli voimakkuudeltaan (momenttimagnitudiltaan) 7,8. Toinen voimakas järistys tapahtui Turkissa saman päivän iltapäivällä ja oli 7,5 magnitudia. Suuronnettomuuden raivaustöiden ollessa yhä kesken, oli 1. maaliskuuta mennessä raportoitu yli 51 800 ihmisen kuolleen. Kyseessä on maailman eniten kuolonuhreja vaatinut maanjäristys sitten Haitin maanjäristyksen 2010.
Tektoninen tausta

Maanjäristys tapahtui noin 33 kilometriä Gaziantepin miljoonakaupungin luoteispuolella. Yhdysvaltain geologian tutkimuskeskuksen (USGS) mukaan Itä-Anatolian siirrosvyöhykkeellä tapahtuneen järistyksen voimakkuus (momenttimagnitudi Mw) oli 7,8. Toinen suuri maanjäristys tapahtui kello 13.24 Kahramanmaraşin maakunnassa ja oli voimakkuudeltaan 7,5 magnitudia.
Tektoninen tausta > Laajuus

Maanjäristyksen keskeisimmällä vaikutusalueella asuu ainakin 26 miljoonaa ihmistä, joista 15 miljoonaa asuu Turkissa ja 11 miljoonaa Syyriassa. Turkin kymmenessä maakunnassa, joihin maanjäristys oli iskenyt eniten julistettiin kolme kuukautta kestävä hätätila. Tuhoalueen laajuutta on havainnollistettu kertomalla sen vastaavan Ranskan kokoista aluetta. Raivaustöiden jälkeisten jälleenrakennustöiden arvioidaan kestävän monia vuosia.
Seuraukset > Ihmisuhrit

Pelastus- ja raivaustöiden ollessa yhä kesken, on 24. helmikuuta (Syyria) tai 1. maaliskuuta (Turkki) mennessä raportoitu yli 51 800 ihmisen menehtyneen. Turkissa kuolleita on löytynyt ainakin 45 089 (1.3.2023). Fyysisesti loukkaantuneita raportoitiin olleen 108 068 (16. helmikuuta); minkä lisäksi psyykososiaalista apua oli annettu katastrofimaakunnissa lähes 500 000 ihmiselle ja muualla noin 200 000:lle. Maanjäristyksen eniten vaikuttaneen 11 Turkin maakunnan alueelta oli evakuoitu 460 900 ihmistä (20.2.2023). Turkki ilmoitti sunnuntaina 19. helmikuuta lopettavansa pelastustyöt yhdeksässä 11:stä maanjäristysalueeksi julistamastaan maakunnasta. Näissä maakunnissa siirrytään suoraviivaisempaan raivaustyöhön. Kuitenkin vielä edellispäivänä lauantaina 18. helmikuuta 2023 löydettiin raunioista elossaolevia ihmisiä. Tuhansien arvioitiin olevan yhä luhistuneiden talojen alle hautautuneena, joista monia ei oltu vielä päästy tutkimaan.
Syyrian uhritiedot ovat sisällissodan vuoksi hajanaisemmat ja raportoidut luvut eivät kata kaikkia löydettyjä maanjäristyksien uhreja. Alueen pelastus- ja avustustyöt ovat tapahtuneet viipeellä. Syyrian oppositioalueelta tietoja kokoava Syrian Observatory for Human Rights (SOHR) päivitti perjantaina 24. helmikuuta Syyriassa maanjäristyksissä menehtyneiden lukumääräksi 6 760 ja loukkautuneiden lukumääräksi 14 500. Aiemmin huomautettiin, että useissa Syyrian kylissä sukulaiset olivat jo ehtineet haudata maanjäristyksessä kuolleet vainajansa ennen pelastushenkilöstön saapumista. Näitä jo haudattuja maanjäristysuhreja ei ole sisällytetty raportoituihin lukuihin, joka siis aliarvioi todellista uhrimäärää. Turkista, jossa sadat tuhannet syyrialaiset ovat olleet paossa sisällissotaa, oli kotimaahansa palautettu haudattavaksi ainakin 1 779 maanjäristyksessä menehtynyttä.
Seuraukset > Tsunamit

Järistys aiheutti Samoksella vähäisen tsunamin ja satama-alueella oli tulvinut järistyksen jälkeen.
Kansainvälinen apu

Heti järistyksen jälkeisenä tiistaina jo 70 maata oli luvannut apuaan Turkille. Suomesta lähti järistystä seuraavana päivänä asiantuntijaryhmä paikan päälle avustustöihin. Turkissa pelastustöissä oli runsas viikko tapahtuman jälkeen yli 249 000 ihmistä.
Kuusi YK:n avustusrekkaa saapui Turkista Syyriaan Bab al-Hawan rajanylityspaikasta torstaina. Niissä oli huopia ja perustarvikkeita.
Itävallan armeija ja Saksa keskeyttivät pelastusoperatioitaan Turkissa heikentyneen turvallisuustilanteen vuoksi lauantaina 11. helmikuuta.
YK:n hätäavun koordinaattori sanoi käynnistävänsä kolmen kuukauden operaation Turkkiin ja Syyriaan auttaakseen maksamaan operaatioiden kustannukset siellä. Hän sanoi myös toivovansa, että apu menee Syyriassa sekä hallituksen, että opposition hallitsemille alueille. Lauantaina 11.2. YK:n pääsihteerin António Guterresin tiedottaja kertoi, että neuvottelut jatkuvat pääsyn lisäämiseksi Syyrian alueille ja vaati ”solidaarisuutta” avustustoimissa.
Kansainvälinen apu > Tilanne Syyriassa

Avustustilanne Syyriassa on vaikea. Asiantuntijat sanovat, että maanjäristyksessä on  kyse ”kriisistä kriisin päällä”. Tällä tarkoitetaan sitä, että 12 vuoden sodan aikana Syyrian alueesta on tullut hajanainen ja kansainvälisten avustusjärjestöjen on vaikea saavuttaa monia sen osia. Syyrian luoteisosa on jo tuhoutunut sodassa, jossa Syyrian hallituksen ja liittoutuneiden venäläiset joukot pommittivat infrastruktuuria, kuten myös sairaaloita. Turkin asevoimien uutisoitiin yhä tulittavan esimerkiksi maanjäristyksessä vaurioitunutta Aleppon seutua 16. helmikuuta 2023. Kansainvälistä avun päätymistä kiperimmin apua tarvitsijoille myös epäiltiin.
Heti maanjäristystä seuraavina päivinä avustustarvikkeita pääsi Syyrian hallituksen valvomille alueille pääasiassa sille ystävällisistä maista, kuten Venäjältä, Iranista ja Yhdistyneistä arabiemiirikunnista, mutta Luoteis-Syyrian kapinallisten kontrolloimille alueille ei juuri saatu avustusta. Kansainväliselle avulle oli vain yksi rajanylityspaikka Turkista. Ne länsimaat, jotka ovat höllentäneet suhteitaan Syyrian presidentti Bashar al-Assadiin eivät kuitenkaan halua lähettää tukea Syyrian hallituksen kautta.
Yhdysvallat ilmoitti 85 miljoonan Yhdysvaltain dollarin hätäavusta sekä Turkille, että Syyrialle, Syyrian hallitus vastusti tien avaamista kansainvälisille avustusjoukoille kapinallisten hallitsemille alueille. Turkin rajanylityspaikka suljettiin 72 tunniksi maanjäristyksen jälkeen. Rajan avaamisenkin jälkeen avustustuki Syyriaan on ollut hyvin rajoitettua ja rajalle johtavat tiet ovat olleet hyvin huonossa kunnossa. Suurten avustuserien jakelu on ollut vaikeaa, koska Etelä-Turkin monet lentokentät ovat olleet suljettuja.
Turkin maanjäristysten 6. helmikuuta 2023 intensiteettikartta ja kolmen voimakkaimman järistyskeskuksen sijainti EU-maiden avustustoiminnan näkökantoja korostaen.
Maanjäristyksessä romahtanut kerrostalo Diyarbakırissä, Turkissa.
Historiallinen Gaziantepin linna sortui Turkin maanjäristyksissä 6. helmikuuta 2023  osittain. (Video)
Aiheesta muualla

Kuvia tai muita tiedostoja aiheesta Maanjäristykset Turkissa 6. helmikuuta 2023 Wikimedia Commonsissa
Turkey earthquake: Before and after pictures show extent of destruction (8.2.2023) (englanniksi) (bbc.com)
Sääolot Turkissa pelastustöiden aikana Turkin valtion ilmatieteellinen palvelu (englanniksi) (mgm.gov.tr)
Campus cohortium praetoriarum

| Campus cohortium praetoriarum |
| --- | --- |
Koordinaatit:  41°54′21″N, 12°30′13″E
Valtio:  Italia
Paikkakunta:  Rooma, Latium
Historia
Tyyppi:  alue
Kulttuuri:  antiikki
Valtakunta:  Rooman valtakunta
Alue:  Latium, Regio I Latium et Campania, Italia
Kaupunki:  Rooma
Campus cohortium praetoriarum (lat., ”Pretoriaanikaartin kenttä”) oli avoin alue antiikin Rooman kaupungissa Italiassa. Se sai nimensä pretoriaanikaartista, ja sen oletetaan viittaavan avoimeen alueeseen, joka sijaitsi kaartin kasarmialueen Castra praetorian ja Serviuksen muurin edustalla olleen maavallin (agger) välissä. Alueelta on löydetty lähinnä alttareita ja pyhäköitä sekä sinne omistettuja, luonteeltaan sotilaiden harjoituskentälle tyypillisiä muistomerkkejä. Jotkut antiikin lähteet viittaavat paikkaan yksinkertaisesti nimellä Campus.
Wiener Zeitung

| Wiener Zeitung |
| --- | --- |


Lehtityyppi:  sanomalehti
Perustettu:  1703
Päätoimittaja:  Walter Hämmerle
Kotikunta:  Wien
Kotimaa:   Itävalta
Sivukoko:  broadsheet
Ilmestymistiheys:  päivittäin
Kieli:  saksa
Aiheesta muualla
Kotisivu
Wiener Zeitung on Itävallan pääkaupungissa Wienissä julkaistava päivittäinen sanomalehti. Se perustettiin vuonna 1703 nimellä Wiennerisches Diarium. Lehden ensimmäinen numero ilmestyi 8. elokuuta vuonna 1703, mikä tekee siitä maailman vanhimman edelleen julkaistavan sanomalehden. Nykyistä nimeään se on kantanut vuodesta 1780 asti.
Wiener Zeitungin omistajaksi tuli 1857 Itävallan hallitus, vaikkakin lehti oli toiminut hallituksen virallisena äänitorvena jo vuodesta 1812 lähtien. Lehteä painoi vuoteen 1997 asti Itävallan valtio-omisteinen painoyritys. Sanomalehti yksityistettiin vuonna 1998, mutta hallitus toimii edelleen sen julkaisijana ja lehdessä julkaistaan hallituksen virallisia tiedotuksia. Lehti ilmestyy broadsheet-koossa.
Perjantaina 30.6.2023 Wiener Zeitung ilmestyi viimeisen kerran broadsheet-lehtenä. Seuraavat numerot olivat viimeisen lehden kannessa: 116 840 (päivää), 3 839 (kuukautta), 320 (vuotta), 12 (presidenttiä), 10 (keisaria), 2 (tasavaltaa) ja 1 (sanomalehti).
Päätoimittajia

Friedrich Uhl
Reinhard Göweil
Aiheesta muualla

Wikimedia Commonsissa on kuvia tai muita tiedostoja aiheesta .
Wiener Zeitungin viralliset Internet-sivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Jarkko Nyman

| Jarkko Nyman> Henkilötiedot |
| --- | --- |
Koko nimi:  Jarkko Matias Nyman
Syntynyt: 25. helmikuuta 1975 (ikä 50)  Oulu
Ammatti:  näyttelijä, muusikko
Näyttelijä
Aktiivisena:  2003–
Merkittävät roolit:  Sebastian Vuorela   (Salatut elämät)   Arto   (Suojelijat)   Luutnantti Talvitie   (Tali-Ihantala 1944) Postimies Pate (Postimies Pate, erikoislähettipalvelu)
Aiheesta muualla
IMDb 
Elonet
Jarkko Matias Nyman (s. 25. helmikuuta 1975 Oulu) on suomalainen näyttelijä ja muusikko.
Näyttelijän työt

Nyman on esiintynyt muiden muassa elokuvissa Tali-Ihantala 1944 ja Sooloilua. Televisiosarjoista mainittakoon Salatut elämät, jossa hän esiintyi Sebastian Vuorelana vuodesta 2009 vuoteen 2017 asti. Hän on esiintynyt myös muutamassa televisiomainoksessa.
Teatterin saralla Nyman on näytellyt rooleja muun muassa Helsingin kaupunginteatterissa, Uudessa Iloisessa Teatterissa ja Komediateatteri Arenassa.
Lisäksi Nyman on dubannut animaatiosarjoja sekä tehnyt mainosspiikkejä.
Jarkko Nyman esittää Toinen mies -elokuvassa pääroolihahmoa Tommia. Toinen mies -elokuva on sai ensi-iltansa huhtikuussa 2022.
Muuta

Nyman opiskeli Teatterikorkeakoulussa vuosina 1999–2003 valmistuen teatteritaiteen maisteriksi. Hän toimi Teatterikorkeakoulun ylioppilaskunnan hallituksen perustajana ja ensimmäisenä puheenjohtajana vuosina 2000–2002.
Hänestä tuli poikalapsen isä syksyllä 2009.
Nyman toimii rakennusalan pienyrittäjänä yrityksellään Laaturemontti Nyman Oy.
Nyman juontaa yhdessä Mikko Merelän kanssa suosittua #raksapodi-podcastia, jossa he keskustelevat rennolla otteella rakentamisesta ja remontoinnista.
Nyman on myös ääninäytellyt Pro Pilkki 2 -pelissä, ja hänen mukaansa on nimetty yksi pelin hahmoista.
Muusikkona Nyman on soittanut bassoa Generators-yhtyeessä ja nykyään hän laulaa ja soittaa kitaraa Patela-yhtyeessä.
Filmografia > Elokuvat

| Vuosi | Elokuva / Televisioelokuva | Rooli |
| --- | --- | --- |
| 2007 | Tali-Ihantala 1944 | luutnantti Talvitie |
| 2007 | Sanaton sopimus | Härkönen |
| 2007 | Kinnunen | Jussi |
| 2007 | Sooloilua | Mikki |
| 2009 | Kielletty hedelmä | Lefa |
| 2022 | Toinen mies | Tommi |
Filmografia > Televisio- ja nettisarjat

| Vuosi | Sarja | Rooli |
| --- | --- | --- |
| 2003 | Käytösrangaistus | vedonlyöjä |
| 2005 | Kumman kaa | Timo |
| 2008 | Suojelijat | Arto |
| 2008 | Presidentin kanslia |  |
| 2009–2010, 2011–2017, 2018 | Salatut elämät | Sebastian Vuorela |
| 2009 | Yhteensattujat | Pasi / Tavis |
| 2012 | Elämää suurempaa | naapuri |
| 2015 | Roba | humalainen |
| 2016 | Pihlajakadun tuhmat tädit | Sebastian Vuorela |
| 2018 | Keisari Aarnio | kuulustelija |
| 2018 | Kummeli esittää: Kontio & Parmas | Roki |
| 2020 | Pihlajasatu | Sebastian Vuorela |
| 2021 | Pala sydämestä | Jasminin isä |
| 2021 | Maria Kallio | Hannes Fjölt |
| 2021 | Modernit miehet | Björkvist |
Aiheesta muualla

Jarkko Nyman Internet Movie Databasessa. (englanniksi)
Jarkko Nyman Elonetissä.
| --- | --- |
Auktoriteettitunnisteet: Henkilöt :  Elonet
Larry Elder

| Larry Elder |
| --- | --- |
 Elder vuonna 2023.
Henkilötiedot
Syntynyt: 27. huhtikuuta 1952 (ikä 72) Los Angeles, Kalifornia, Yhdysvallat
Kansalaisuus:   Yhdysvallat
Ammatti:  Radiojuontaja, kolumnisti, poliittinen kommentaattori, lakimies
Aiheesta muualla
Kotisivu
Laurence Allen ”Larry” Elder (s. 27. huhtikuuta 1952 Los Angeles, Kalifornia, Yhdysvallat) on yhdysvaltalainen konservatiivinen poliittinen kommentaattori ja radiojuontaja. Elder isännöi omaa radio-ohjelmaansa The Larry Elder Show, joka alkoi aluksi paikallisena radio-ohjelmana, mutta on sittemmin levinnyt muuallekin Yhdysvaltoihin. Elder on myös toiminut kolumnistina ja kirjoittanut kirjoja.
Vuonna 2021 Elder oli ehdolla Kalifornian kuvernööriksi vuonna 2021 järjestetyissä erikoisvaaleissa, joissa äänestettiin siitä, tulisiko istuva kuvernööri Gavin Newsom erottaa virastaan, ja kenen tulisi korvata hänet, jos hänet erotetaan. Elderiä pidettiin laajalti pääehdokkaana kuvernöörin korvaajaksi, ja lopulta hän sai eniten ääniä korvaajaehdokkaista. Newsomin pysymistä virassaan kannatti noin 62 % äänestäjistä, eikä häntä erotettu.
20. kesäkuuta 2023 Elder ilmoitti pyrkivänsä republikaanisen puolueen presidenttiehdokkaaksi vuoden 2024 presidentinvaaleissa. Hän kuitenkin luopui vaalikampanjasta lokakuun 2023 lopulla.
Elämä ja ura

Elder syntyi vuonna 1952 Los Angelesissa.
Elder opiskeli politiikan tutkimusta Brownin yliopistossa ja valmistui Bachelor of Arts -tutkinnolla vuonna 1974. Vuonna 1977 hän valmistui Juris Doctor -tutkinnolla Michiganin yliopistosta.
Elder harjoitti valmistumisensa jälkeen lakia, mutta siirtyi lopulta kirjoittamaan mielipidekirjoituksia ja tekemään uraa radioshowalalla.
Yhteiskunnalliset näkemykset

Elder on yhteiskunnallisilta näkemyksiltään oikeistokonservatiivi. Elder on vankka Donald Trumpin tukija, ja hän on epäillyt vuoden 2020 presidentinvaalien vaalitulosta. Hän vastustaa aborttia ja on kutsunut sitä murhaksi. Hän on myös skeptinen ilmastonmuutoksesta ja on kutsunut sitä myytiksi. Elder vastustaa aseiden ostamisen rajoituksia ja minimipalkkalakeja.
Elder on tehnyt useita ristiriitaisia kommentteja naisista. Hän esimerkiksi kirjoitti eräässä kolumnissaan, että "naiset tietävät miehiä vähemmän poliittisista asioista, taloudesta ja ajankohtaisista tapahtumista". Hän myös kieltää sukupuolten välisen palkkaeron.
Elder kieltää systemaattisen rasismin olemassaolon Yhdysvalloissa, eikä hän usko, että Yhdysvalloissa on poliisiväkivaltaongelmaa.
Talent Suomi (3. tuotantokausi)

| Talent Suomi 3>  tuotantokausi |
| --- | --- |
Kestoaika:  60-90 min mainoksien kanssa
Pääosissa:  Juontajat: Jarkko Valtee Osku Heiskanen Tuomarit: Jaana Saarinen Katja Ståhl Sami Saikkonen Finalistit: Dj Preal Unito VIP Bartenders Henrikka Rinne Duo Flow Minimies Jouko Lukkonen Jari Tapanainen Molly Rosenström Mika Pennanen & Mija Schrey
Alkuperämaa:  Yhdysvallat
Verkko:   Nelonen
Esitetty:  10. syyskuuta 2011 –  2. joulukuuta 2011
Aiheesta muualla
Virallinen sivusto
Talent Suomen kolmas tuotantokausi alkoi Nelosella 10. syyskuuta 2011. Ohjelman koe-esiintymiset järjestettiin Helsingissä, Tampereella ja Kuopiossa elo-syyskuussa eikä ohjelmassa ollut ikärajaa. Tuomaroinnin hoitivat tänä vuonna Sami Saikkonen, Jaana Saarinen ja Katja Ståhl. Koe-esiintymisissä ei ollut vierailevia tuomareita. Kauden pääpalkinto oli 30 000 euroa.
Alkukarsinnat

Koe-esiintymiset näytettiin televisiossa syys-lokakuussa. Kauden ensimmäinen jakso oli pääasiassa edellisten vuosien kertausjakso. Varsinaiset koe-esiintymiset näytettiin televisiossa 17. syyskuuta alkaen. Toisessa jaksossa oltiin Tampereella, kolmannessa Kuopiossa ja viimeisissä jaksoissa Helsingissä.
Alkukarsinnat > Tuomareiden valinta

Tuomareiden valinta -niminen jakso esitettiin tv:ssä 15. lokakuuta. Jaksossa paljastuivat myös semifinalistit, joita oli 40 kappaletta.
Alussa tuomarit jakoivat esiintyjät kahteen ryhmään: ryhmään A ja ryhmään B. 16 kykyä sai esiintyä tuomareille uudelleen, ja heistä yhdeksän pääsi semifinaaliin. 30 kykyä pääsi suoraan semifinaaleihin heti jakson alussa. Tuomarit valitsivat 39 semifinalistia ja katsojat saivat äänestää vielä yhden kyvyn mukaan.
Semifinaalit

Semifinaaleja oli tänä vuonna viisi kappaletta, jotka lähetettiin suorana Barona-areenalta. Jokaisessa semifinaalissa oli kahdeksan esiintyjää, joista yhteensä kymmenen pääsi suureen finaaliin.
Semifinaalit > Ensimmäinen semifinaali

Ensimmäinen semifinaali esitettiin suorana 22. lokakuuta.
| Järjestys | Kilpailija | Kyky | Tulos |
| --- | --- | --- | --- |
| 1 | Hozan Omar | Tanssija | Putosi |
| 2 | Isabel Matalamäki | Laulaja | Putosi |
| 3 | Ville Kekäläinen (Linnea Von Kattendam) | Drag-artisti | Putosi |
| 4 | Alex Cast | Laulaja/lauluntekijä | Putosi |
| 5 | Eemeli Kärkkäinen & Veikka Vättö | Ilmaveivaajat | Putosi |
| 6 | Perttu Tuomaala (Dj Preal) | DJ-kisaaja | Voitti äänestyksen |
| 7 | Tiina Harju & Heka | Koiratemput | Pudotettu tuomariäänillä |
| 8 | Unito | Trikkausryhmä | Jatkossa tuomariäänillä |